ai4bharat/Pralekha huggingface dataset:
பாதுகாப்பு அமைச்சகம்
இந்தியாவின் இறையாண்மையை பாதுகாக்க திரு ராஜ்நாத் சிங் உறுதி
இந்திய இராணுவக் கல்லூரியின் வைரவிழா கொண்டாட்டங்களை பாதுகாப்பு அமைச்சர் திரு ராஜ்நாத் சிங் இன்று தொடங்கி வைத்தார்.
'இந்தியாவின் தேசப் பாதுகாப்பு- எதிர்வரும் தசாப்தம்' என்னும் தலைப்பிலான இரண்டு நாள்  இணையக் கருத்தரங்கை துவக்கி வைத்து திரு சிங் சிறப்புரையாற்றினார்.
அப்போது பேசிய அமைச்சர், போரைத் தடுப்பதற்கான வல்லமையின் மூலம் தான் அமைதியை உறுதி செய்ய முடியும் என்று கூறினார். "அமைதி ஏற்படுவதற்கான ஆசை மட்டும் இருந்தால் போதாது, போரைத் தடுப்பதற்கான திறனும் இருந்தால் தான் அமைதியை நிலைநாட்ட முடியும் என்பதே நாடுகளின் வளர்ச்சியும் வீழ்ச்சியும் நமக்கு கற்றுக் கொடுத்துள்ள அடிப்படைப் பாடம் என்றால் அது மிகையாகாது," என்று அவர் கூறினார்.
"துரதிஷ்டவசமாக, அமைதிக்கான ஆசை மற்றவர்களாலும் எதிரொலிக்கப்படவில்லை என்றால் உலகத்தில் நல்லிணக்கமான சூழலை கட்டமைப்பதற்கான முயற்சி வெற்றி அடையாது. பாதுகாப்பு, இறையான்மை மற்றும் தேச நலன்கள் குறித்த மாறுபட்ட சிந்தனைகளுக்கு இது வழிவகுக்கும்," என்று அவர் கூறினார்.
எதிர்வரும் காலத்தில் தேசப் பாதுகாப்புக்கான இந்தியாவின் லட்சியத்தை வழி நடத்தப் போகும் நான்கு விரிவான கொள்கைகளை பாதுகாப்பு அமைச்சர் எடுத்துரைத்தார்.
இந்தியாவின் இறையாண்மையையும், பிராந்திய ஒற்றுமையையும், வெளிநாட்டு அச்சுறுத்தல்கள் மற்றும் உள்நாட்டு சவால்களிடம் இருந்து பாதுகாக்கும் திறன்; இந்தியாவின் பொருளாதார வளர்ச்சியை ஊக்கப்படுத்தும் பாதுகாப்பான மற்றும் நிலையான சூழல்களை உருவாக்கும் திறன்; எல்லைகளைத் தாண்டி நமது மக்கள் வசிக்கும் மற்றும் நமது பாதுகாப்பு நலன்கள் சார்ந்த பகுதிகளில் நமது நலன்களை பாதுகாக்கும் அவாவில் உறுதியுடன் இருப்பது; மற்றும் ஒன்றுடன் ஒன்று இணைந்துள்ள உலகமயமாக்கப்பட்ட உலகத்தில், ஒரு நாட்டின் பாதுகாப்பு நலன் பகிர்ந்து கொள்ளக் கூடிய பொதுவான விஷயங்களில் இணைந்துள்ளது என்ற நம்பிக்கை ஆகியவையே இந்த நான்கு கொள்கைகளாகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1670358
-----
(Visitor Counter : 210
பிரதமர் அலுவலகம்
டாக்டர் சியாம பிரசாத் முகர்ஜியின் பிறந்தநாளை முன்னிட்டு பிரதமர் அன்னாருக்கு புகழஞ்சலி
டாக்டர் சியாம பிரசாத் முகர்ஜியின் பிறந்த நாளான இன்று பிரதமர் திரு நரேந்திர மோடி அன்னாருக்கு புகழஞ்சலி செலுத்தியுள்ளார்.
“டாக்டர் சியாம பிரசாத் முகர்ஜியின் பிறந்த நாளில் அன்னாரை நான் வணங்குகிறேன். உணர்வுமிக்க நாட்டுப்பற்றாளரான அவர், இந்தியாவின் முன்னேற்றத்திற்கு உன்னதமான பங்காற்றியுள்ளார். இந்தியாவின் ஒருமைப்பாட்டை வலுப்படுத்த துணிச்சலான நடவடிக்கைகளை மேற்கொண்டார். அவரது கருத்துக்களும், கொள்கைகளும் நாடெங்கிலும் உள்ள லட்சக்கணக்கான மக்களுக்கு வலிமை அளிக்கின்றன” என்று பிரதமர் கூறியுள்ளார்.
(
உள்துறை அமைச்சகம்
இந்தியாவிற்கு வர ஆப்கான் மக்கள் இனி மின்னணு விசாவைப் பயன்படுத்துவது கட்டாயம்
ஆப்கானிஸ்தானின் பாதுகாப்பு நிலையைக் கருத்தில் கொண்டு விசா நடைமுறையை சீர்படுத்துவதற்காக அவசரகால விசா முறை அறிமுகப்படுத்தப்பட்டதை அடுத்து, இந்தியாவிற்கு பயணிக்கும் அனைத்து ஆப்கான் மக்களும் மின்னணு விசாவை பயன்படுத்த வேண்டும் என்று முடிவு செய்யப்பட்டுள்ளது.
ஒரு சில ஆப்கான் மக்கள் தங்களது கடவுச்சீட்டுக்களை தொலைத்துவிட்டதாக வெளிவரும் செய்திகளைக் கருத்தில் கொண்டு, தற்போது இந்தியாவில் வசிக்காத ஆப்கானிஸ்தான் நாட்டு மக்களுக்கு இதற்கு முன்னர் அளிக்கப்பட்ட விசாக்கள் தற்போதிலிருந்து செல்லுபடியாகாது. இந்தியாவிற்கு வர விரும்பும் ஆப்கான் மக்கள் http://www.indianvisaonline.gov.in/ என்ற இணையத்தளத்தில் மின்னணு விசாவிற்கு விண்ணப்பிக்கலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748786
(
பிரதமர் அலுவலகம்
ஜன் சுரக்ஷா திட்டங்கள் மக்களுக்கு சமூகப் பாதுகாப்பை வழங்கியுள்ளன: பிரதமர்
பிரதமர் ஜன் சுரக்ஷா திட்டம் தொடங்கப்பட்டு 8 ஆண்டுகள் நிறைவடைந்துள்ள நிலையில், அதன் பயனாளிகள் அனைவருக்கும் பிரதமர் திரு.நரேந்திர மோடி வாழ்த்து தெரிவித்துள்ளார்.
மத்திய நிதியமைச்சகத்தின் ட்விட்டர் பதிவுக்குப் பதிலளித்த பிரதமர், “8 ஆண்டுகளுக்கு முன்பு தொடங்கப்பட்ட ஜன்சுரக்ஷா திட்டங்கள் கோடிக்கணக்கான இந்தியர்களுக்கு வலுவான ஆதரவை வழங்குகின்றன. இத்திட்டம் மக்களுக்கு சமூகப் பாதுகாப்பை வழங்கியுள்ளது. இத்திட்டத்தால் பயனடைந்த அனைவருக்கும் எனது நல்வாழ்த்துகள்” எனப் பதிவிட்டுள்ளார்.
----
AD/CR/KPG
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
நாட்டில் தினசரி கொவிட் பாதிப்பு மேலும் குறைந்து 1.65 லட்சமாகியுள்ளது.
தினசரி கொவிட் பாதிப்பு, கடந்த 46 நாட்களில் மிகக்குறைவு. கடந்த 4 மணி நேரத்தில் கொவிட் சிகிச்சை பெற்றவர்கள் 1,14,216 பேர் குறைந்ததால், தற்போது கொவிட் சிகிச்சை பெறுபவர்களின் எண்ணிக்கை 21,14,508-ஆக உள்ளது.
நாட்டில் இதுவரை மொத்தம் 2,54,54,320 நோயாளிகள் குணமடைந்துள்ளனர்.
கடந்த 24 மணி நேரத்தில் 2,76,309 பேர் குணமடைந்துள்ளனர். தொடர்ந்து 17வது நாளாக, தினசரி குணமடைந்தோர் எண்ணிக்கை, தினசரி கொவிட் பாதிப்பை விட அதிகமாக உள்ளது.
குணமடைந்தோர் விகிதம் தொடர்ந்து அதிகரித்து 91.25 சதவீதமாக உள்ளது.
வாராந்திர பாதிப்பு வீதம் 9.36%
தினசரி கொவிட் பாதிப்பு விகிதம் 8.02 சதவீதமாக உள்ளது. தொடர்ந்து 6 நாட்களாக இந்த அளவு 10 சதவீதத்துக்கும் குறைவாக உள்ளது. கொவிட் பரிசோதனை அளவு கணிசமாக அதிகரிக்கப்பட்டுள்ளது. இதுவரை 34.3 கோடி பரிசோதனைகள் செய்யப்பட்டுள்ளன.
தேசியளவிலான தடுப்பூசி திட்டத்தின் கீழ் 21.2 கோடி தடுப்பூசிகள் போடப்பட்டுள்ளன.
கடந்த 24 மணி நேரத்தில் 30.35 லட்சம் தடுப்பூசிகள் போடப்பட்டுள்ளன.
----
(Visitor Counter : 124
சட்டம் மற்றும் நீதித்துறை அமைச்சகம்
நேரடி வரிகள் விவாத் சே விஸ்வாஸ் சட்டம், 2020” குறித்து அகில இந்திய காணொலி கருத்தரங்கை வருமானவரி மேல்முறையீட்டு தீர்ப்பாயம் மேற்கொண்டது
ஒட்டுமொத்த உலகமும் கொவிட்-19 வைரஸ் தொற்று பரவலால் நெருக்கடியை எதிர்கொண்டு வரும் நிலையில், இந்திய அரசின் அறிவிப்பின்படி, மார்ச் 24, 2020 முதல் 21 நாட்களுக்கு ஒட்டுமொத்த ஊரடங்கு அமல்படுத்தப்பட்ட சூழலில், “நேரடி வரிகள் விவாத் சே விஸ்வாஸ் சட்டம் 2020” என்ற தலைப்பில் தனது உறுப்பினர்களுடன் அகில இந்திய அளவில் காணொலிக் கருத்தரங்கை வருமானவரி மேல் முறையீட்டு தீர்ப்பாயம் இன்று மேற்கொண்டது. இதில், தில்லி, மும்பை, அகமதாபாத், பெங்களூரு, கொல்கத்தா, சென்னை, ஹைதராபாத், லக்னோ, புனே மற்றும் சண்டிகர் பகுதிகளிலிருந்து வழக்கறிஞர்கள் சங்கப் பிரதிநிதிகள் கலந்துகொண்டனர்.
இதில் தலைமை உரையாற்றிய நீதிபதி பி.பி.பட், இந்த விவகாரத்தில் தொடர்புடையவர்கள், பிரச்சினைகளுக்கு மாற்றுமுறை தீர்வு முறைகளில் ஈடுபட வேண்டியது அவசியம் என்று வலியுறுத்தினார். பிரச்சினைகள் இல்லாத வரி வசூலிப்பு முறையை அமல்படுத்த மத்திய அரசு மிகுந்த ஆர்வம் காட்டி வருவதாகவும் அவர் கூறினார்.
மத்திய நேரடி வரிகள் வாரியத் தலைவர் திரு.பி.சி.மோடி பேசும்போது, விவாத் சே விஸ்வாஸ் திட்டத்தின் நோக்கம் குறித்தும், இதனை மாபெரும் வெற்றிபெறச் செய்வதில் இந்தத் திட்டத்தில் தொடர்புடையவர்களின் பங்கு குறித்தும் எடுத்துரைத்தார். இந்த சட்டத்தில் உரிய திருத்தங்களை கொண்டுவருவது குறித்து ஒவ்வொரு முனையிலிருந்தும் வரும் ஆலோசனைகளை கவனத்தில் கொள்ளும் வகையில், மிகப்பெரும் முயற்சியை அரசும், நேரடி வரிகள் வாரியமும் மேற்கொண்டுள்ளதாக அவர் விளக்கம் அளித்தார். மேலும், சந்தேகங்களுக்கு அடிக்கடி கேட்கப்படும் கேள்விகள் என்ற முறையில் பதில் அளித்து வருவதாகவும் அவர் தெரிவித்தார்.
இந்த சட்டம் குறித்து பல்வேறு வழிகளிலும் மத்திய நிதியமைச்சகத்தின் இணைச் செயலாளர்களான திரு.கமலேஷ் சந்திர வர்ஷ்ணி, திரு.ராஜேஷ்குமார் பூட் ஆகியோர் விளக்கம் அளித்தனர். மேலும், சட்டம் குறித்து விளக்கியதோடு, அதனை அமல்படுத்துவதில் உள்ள நுணுக்கங்களையும் எடுத்துரைத்தனர்.
நீண்டகாலத்துக்குப் பிறகு கொண்டுவரப்பட்ட இந்தத் திட்டம், மிகவும் சிறப்பானது என்று வழக்கறிஞர் சங்க பிரதிநிதிகள் ஒருமனதாக கருத்து தெரிவித்தனர்.
தொழிலாளர் மற்றும் வேலைவாய்ப்பு அமைச்சகம்
மத்திய தொழிலாளர் நலன் மற்றும் வேலைவாய்ப்புத்துறை சார்பில் மே தினக் கொண்டாட்டம்
சர்வதேச அளவில் தொழிலாளர் சமுதாயத்தினரிடையே ஆரோக்கியமான உரையாடலை ஊக்குவித்து அதனை மேம்படுத்தும் வகையில், சர்வதேசத் தொழிலாளர் தினம் மே தினமாகக் கொண்டாடப்பட்டு வருகிறது. சிக்காக்கோ நகரில் 1886-ஆம் ஆண்டு மே மாதம் நான்காம் தேதி நடந்த ஹேமார்கெட் படுகொலை நிகழ்வைக் குறிக்கும் வகையில் ஆண்டுதோறும் மே மாதம் ஒன்றாம் தேதி தொழிலாளர் தினமாகக் கொண்டாடப்பட்டுவருகிறது.
மத்தியத் தொழிலாளர் நலத்துறை  மற்றும் வேலை வாய்ப்புத் துறை இணை அமைச்சர் திரு சந்தோஷ் குமார் கங்குவார் மே தினத்தை ஒட்டி அனைத்துத் தொழிலாளர்களுக்கும் நல்வாழ்த்துக்களைத் தெரிவித்துள்ளார். ”உங்களின் கடின உழைப்பும் அர்ப்பணிப்பும் தேசத்தை நிர்மாணித்துள்ளது” என்று அவர் கூறியுள்ளார்.
2018 மே ஒன்றாம் தேதி காலை பத்து மணிக்கு, புதுதில்லி சாணக்கியபுரியில் உள்ள வெளிநாடு இந்தியர் நலவாழ்மையத்தில் தொழிலாளர் மற்றும் வேலைவாய்ப்பு அமைச்சகம் நிகழ்ச்சி ஒன்றுக்கு ஏற்பாடு செய்துள்ளது. மத்திய சாலைப்போக்குவரத்து மற்றும் நெடுஞ்சாலைத்துறை, மற்றும் கப்பல்துறை மற்றும் நீர்வளத்துறை அமைச்சர் திரு நிதின் கட்கரி தலைமை விருந்தினராகக் கலந்துகொள்கிறார். இந்த நிகழ்ச்சியில், பல்வேறு அமைச்சகங்களின் செயலர்கள், தொழிலாளர் நலன் மற்றும் வேலைவாய்ப்பு அமைச்சக உயர்அதிகாரிகள், அமைச்சகத்தின் பல்வேறு வாரியங்கள் மற்றும் அமைப்புகளின் உறுப்பினர்கள், கல்வியாளர்கள், தொழிலாளர்கள் மற்றும் ஊழியர் அமைப்புகளின் மூத்த பிரதிநிதிகள், சர்வதேச தொழிலாளர் அமைப்பின் பிரதிநிதிகள் பங்கேற்கிறார்கள்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 128
பிரதமர் அலுவலகம்
கரியப்பா மைதானத்தில் ஜனவரி 28-ல் நடைபெறவுள்ள என்சிசி பிஎம் பேரணியில் பிரதமர் உரையாற்றுகிறார்
தில்லி கரியப்பா மைதானத்தில் நாளை நண்பகல் 12 மணியளவில் நடைபெறவுள்ள தேசிய மாணவர் படை பிஎம் பேரணியில் பிரதமர் திரு நரேந்திர மோடி உரையாற்றுகிறார்.
குடியரசு தின என்சிசி முகாமின் நிறைவாக இந்தப் பேரணி ஒவ்வொரு ஆண்டும் ஜனவரி 28 அன்று நடைபெற்று வருகிறது. இந்த நிகழ்ச்சியில், பிரதமர் என்சிசி பிரிவினரின் அணிவகுப்பைப் பார்வையிட்டு, மரியாதையை ஏற்றுக் கொள்வார். ராணுவ நடவடிக்கை, சறுக்குதல், மைக்ரோலைட் பறத்தல், பாராசெய்லிங் மற்றும் கலாச்சார நிகழ்ச்சிகளில் வெளிப்படுத்தும் தேசிய மாணவர் படையினரின் திறமைகளை அவர் பார்வையிடுவார். சிறந்த என்சிசி மாணவர்கள் பிரதமரிடம் இருந்து பதக்கங்களையும், பிரம்பு கோல்களையும் பெறுவர்.
மத்திய அமைச்சரவை
இந்திய மருத்துவ ஆராய்ச்சி சபை  மற்றும் பிரான்ஸின் ஐஎன்எஸ்இஆர்எம் நிறுவனங்களுக்கு இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்திய மருத்துவ ஆராய்ச்சி சபை மற்றும் பிரான்ஸின் ஐஎன்எஸ்இஆர்எம் நிறுவனங்களுக்கு இடையே 2018 மார்ச் மாதம் கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
முக்கிய அம்சங்கள்:
மருத்துவ, உயிரி அறிவியல், மருத்துவ ஆராய்ச்சித் துறைகளில் பொது அக்கறையுள்ள விஷயங்கள் தொடர்பாக ஒத்துழைப்புக்கு இந்த புரிந்துணர்வு ஒப்பந்தம் வகை செய்கிறது. இருதரப்பினரின் அறிவியல் தேர்ச்சித் திறன் அடிப்படையில் கீழ்கண்ட துறைகளுக்கு முக்கிய கவனம் செலுத்த ஒப்புக்கொள்ளப்பட்டது.
i. நீரிழிவு நோய் மற்றும் வளர்சிதை மாற்றக் குறைபாடுகள்
ii. நன்னெறிகள் அடிப்படையிலான உயிரி நன்னெறிகள் மற்றும் மரபணு மாற்றியமைத்தல் தொழில்நுட்பம் சார்ந்த கட்டுப்பாட்டு பிரச்னைகள்
iii. அபூர்வ நோய்கள்
iv. இருதரப்பினரின் பேச்சுக்களுக்கு பிறகு, இதர பரஸ்பர அக்கறையுள்ள விஷயங்கள் கருத்தில் கொள்ளப்படும்.
இந்த புரிந்துணர்வு ஒப்பந்தம் ஐசிஎம்ஆர் மற்றும் ஐஎன்எஸ்இஆர்எம் ஆகியவற்றுக்கு இடையே உறவுகளை மேலும் வலுப்படுத்தும். இது சர்வதேச அறிவியல் மற்றும் தொழில்நுட்ப ஒத்துழைப்பு அடிப்படையில் பரஸ்பரம் அக்கறையுள்ள விஷயங்கள் சார்ந்ததாக அமையும். இருதரப்பினரின் அறிவியல் சிறப்புத் தன்மை மருத்துவ ஆராய்ச்சித்துறையின் குறிப்பிட்ட பகுதிகள் சார்ந்த பணிகளை வெற்றிகரமாக நிறைவேற்ற உதவும்.
=============
(Visitor Counter : 105
குடியரசுத் தலைவர் செயலகம்
பத்திரிகை தகவல்
குடியரசுத் தலைவர் மாளிகை, தர்பார் மண்டபத்தில் இன்று  காலை 10 மணி அளவில் நடைபெற்ற நிகழ்ச்சியில் இந்திய உச்சநீதிமன்ற தலைமை நீதிபதியாக டாக்டர் நீதிபதி தனன்ஜெய யஷ்வந்த் சந்திரசூட் பதவி ஏற்றுக் கொண்டார். குடியரசுத்தலைவர் முன்னிலையில் அவர் பொறுப்பேற்றார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கட்டுமானத் தொழிலாளர்களின் வாழ்க்கை தரத்தை
கட்டுமான அதிபர்கள் உயர்த்தவேண்டும்..!
- வீட்டு வசதி மற்றும் நகர்ப்புற விவகாரங்கள்
- அமைச்சர் வேண்டுகோள்
ஏராளமான கட்டுமானத் தொழிலாளர்களின் வாழ்க்கைத் தரம் தீவிர கவலை அளிக்கும் நிலையில் இருப்பதால், அவர்களுக்குப் போதுமான அடிப்படை வசதிகள் நிரம்பிய வாழ்க்கைத் தரம் அமைய கட்டுமான அதிபர்கள் முன்வர வேண்டும் என்று வீட்டு வசதி மற்றும் நகர்ப்புற விவகாரங்கள் துறை அமைச்சர் திரு. ஹர்திப் சிங் புரி கேட்டுக்கொண்டார். இந்தியன் பில்டர்ஸ் காங்கிரஸின் 25-வது ஆண்டு விழாவில் கலந்துகொண்ட அமைச்சர், நினைவு தபால் தலை வெளியிட்டு சிறப்புரை ஆற்றினார்.
பொது ஒப்பந்தம் மற்றும் ஒப்பந்தத் தொழிலாளர்கள்  சட்டப்பிரிவு 19 H படி, கட்டுமானம் நடக்கும் இடங்களில் தொழிலாளர்களுக்கு சமையல், குளியல், கழிவறை போன்ற வசதிகள் செய்து தருவதற்கான பொறுப்பை 5,100 உறுப்பினர்களைக் கொண்ட இந்தியன் பில்டர்ஸ் காங்கிரஸ், ஏற்றுக்கொள்ள வேண்டும். இதில் உடன்பாடு இல்லாததை ஏற்க முடியாது என்று அமைச்சர் தெரிவித்தார். இந்த நாட்டின் பொருளாதார வளர்ச்சிக்கு கட்டுமானத் தொழிலாளர்கள் மிகப்பெரிய பங்களிப்பு வழங்குகிறார்கள் என்பதால், அவர்களுக்கு உரிய மதிப்பு கொடுக்க வேண்டியது அவசியம் என்றும் அமைச்சர் பேசினார்.
கட்டிடத்தை ஒட்டிய சுற்றுச்சூழல் சிறப்பாக இருக்கவேண்டும் என்று இந்திய பில்டர்ஸ் காங்கிரஸ் விரும்புவதுபோல், கட்டுமானம் நடக்கும் இடத்தின் சுற்றுச்சூழலுக்கும் முக்கியத்துவம் கொடுக்க வேண்டும் என்றும் அமைச்சர் கேட்டுக்கொண்டார்.
அமைச்சர் ஹர்திப் சிங் புரி மேலும் பேசுகையில், ‘பொருளாதார சீர்திருத்தம் மற்றும் அதனுடன் தொடர்புடைய பொருளாதார வளர்ச்சி போன்றவற்றில் கட்டுமானத் துறை முழு பயன் அடையமுடியாமல் போனதற்கு, சுயகட்டுப்பாடு மற்றும் ஒழுங்குமுறை செயல்திட்டம் உருவாக்கப்படாததுதான் காரணம். அதனாலே 8 ஆண்டுகளுக்கு முன்பு முன்மொழியப்பட்ட ரியல் எஸ்டேட் சட்டத்தை இப்போது அரசு பரிந்துரை செய்துள்ளது. இப்போது கட்டுமானத்துறை கரடுமுரடான பாதையில் போய்க்கொண்டு இருந்தாலும், துறை சார்ந்த அனைவரும் விரைவில் இயல்பு நிலைக்குத் திரும்பும் வகையில் நல்ல மாற்றம் வரும்’ என்று அமைச்சர் நம்பிக்கை தெரிவித்தார்.
(Visitor Counter : 115
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பழைய வாகனங்களுக்கான . பாரத்  தொடர் விதிகள்
சாலை போக்குவரத்து மற்றும் நெடுஞ்சாலை அமைச்சகம் 04 அக்டோபர் 2022 அன்று ஜி.எஸ்.ஆர் 762  வரைவு அறிவிப்பின் மூலம் பாரத்  தொடர் பதிவு குறியீட்டை நிர்வகிக்கும் விதிகளை மேலும் திருத்துவதற்காக பங்குதாரர்களிடமிருந்து கருத்துகள் / ஆலோசனைகளை வரவேற்றது, இதில் தற்போது தகுதியான நபர்களின் வழக்கமான பதிவு முத்திரையைக் கொண்ட வாகனங்களையும் பி.எச் சீரிஸ் பதிவு குறியீடாக மாற்றலாம். மத்தியப் பிரதேசம், ஒடிசா, மேற்கு வங்க மாநில அரசுகள் மற்றும் சில தனி நபர்களிடமிருந்து கருத்துகள் பெறப்பட்டன. பரிந்துரைகள் முறையாக ஆய்வு செய்யப்பட்டு அமைச்சகத்தில் பரிசீலிக்கப்பட்டன.
சாலை போக்குவரத்து மற்றும் நெடுஞ்சாலை அமைச்சகம் ஏற்கனவே ஜி.எஸ்.ஆர் 879  இறுதி அறிவிப்பை 14 டிசம்பர்2022 அன்று வெளியிட்டுள்ளது பாரத்  தொடர் பதிவு குறியீட்டை நிர்வகிக்கும் விதிகளில் திருத்தங்களை அறிவித்துள்ளது.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
----
ANU/PKV/KPG
(Visitor Counter : 58
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவுக் கார்ப்பரேஷனின் உணவு தானிய விநியோகம் மற்றும் கொள்முதல் குறித்து திரு பாஸ்வான் ஆய்வு
நுகர்வோர் விவகாரங்கள், உணவு, பொது விநியோகத் துறை மத்திய அமைச்சர் திரு. ராம்விலாஸ் பாஸ்வான், இந்திய உணவுக் கார்ப்பரேஷனின் மண்டல நிர்வாக இயக்குநர்கள் மற்றும் பிராந்திய பொது மேலாளர்களுடன் இன்று காணொளி மூலம் ஆய்வு நடத்தினார். உணவு தானியங்கள் விநியோகம் மற்றும் கொள்முதல் குறித்து அவர் தகவல்களைக் கேட்டறிந்தார்.
முடக்கநிலை அமல் காலத்தில் இந்திய உணவுக் கார்ப்பரேஷனின் செயல்பாடுகளைப் பாராட்டிய திரு பாஸ்வான், உணவு தானியங்கள் கொண்டு செல்வது முந்தைய சமயங்களைவிட அதிக அளவில் நடந்திருப்பதாக நினைவுகூர்ந்தார். தீவிர நோய்த் தொற்று நெருக்கடி காலத்தில் உணவுத் தேவையைப் பூர்த்தி செய்யும் போர்வீரர்களாக இந்திய உணவுக் கார்ப்பரேஷனின் அலுவலர்கள் செயல்பட்டு வருவதாகவும், சவால்களை தங்களுக்கான வாய்ப்புகளாக அவர்கள் மாற்றியுள்ளார்கள் என்றும் அமைச்சர் கூறினார். முடக்கநிலை காலத்தில் உணவு தானிய மூட்டைகள் ஏற்றுதல், இறக்குதல், கொண்டு செல்லுவதில் சாதனைகள் படைத்திருப்பதாக அவர் குறிப்பிட்டார். அதே சமயத்தில், தடை எதுவும் இன்றி கொள்முதல் தொடர்வதாகவும் அவர் கூறினார். அரசு ஏஜென்சிகள் மூலம் கோதுமைக் கொள்முதல், கடந்த ஆண்டு அளவை மிஞ்சிவிட்டது என்றும் திரு பாஸ்வான் தெரிவித்தார்.
மாநிலங்கள் மற்றும் யூனியன் பிரதேசங்களில் உணவு தானியங்கள் விநியோகம் குறித்த தகவல்களையும் அமைச்சர் கேட்டறிந்தார்.
குடிபெயர்ந்த மற்றும் பல பகுதிகளில் சிக்கித் தவிக்கும் தொழிலாளர்களுக்கு தற்சார்பு இந்தியா திட்டத்தில் உணவு தானியம் ஒதுக்கியிருப்பது பற்றி ஆய்வு செய்ய அமைச்சர் திரு பாஸ்வான், 2020 மே மற்றும் ஜூன் மாதங்களுக்கு 37 மாநிலங்கள் மற்றும் யூனியன் பிரதேசங்களுக்கு 8 லட்சம் மெட்ரிக் டன் உணவு தானியங்களை  மத்திய அரசு வழங்கியிருப்பதாகத் தெரிவித்தார்.
பிரதமரின் கரீப் கல்யாண் அன்ன யோஜ்னா மூலம், 2020 ஏப்ரல், மே, ஜூன் மாதங்களுக்கு 37 மாநிலங்கள் மற்றும் யூனியன் பிரதேசங்களுக்கு 120.04 லட்சம் மெட்ரிக் டன் உணவு தானியங்களை  மத்திய அரசு வழங்கியிருப்பதாக அவர் கூறினார்.
மத்திய அரசின் அறிவுறுத்தல்களின்படி 25.05.2020 வரையில், 186 அமைப்புகளுக்கு 1179 மெட்ரிக் டன் கோதுமையும், 890 அமைப்புகளுக்கு 8496 மெட்ரிக் டன் அரிசிக்கும் ஒப்புதல் அளித்துள்ளது. அவற்றில் 886 மெட்ரிக் டன் கோதுமை, 7778 மெட்ரிக் டன் அரிசி ஆகியவற்றை அந்த அமைப்புகள் ஏற்கெனவே பெற்றுக் கொண்டுவிட்டன என்றும் திரு பாஸ்வான் தெரிவித்தார்.
(Visitor Counter : 187
கலாசாரத்துறை அமைச்சகம்
இளம் கலைஞர்களுக்கு உதவித்தொகை வழங்கும் திட்டங்களை கலாச்சார அமைச்சகம் செயல்படுத்துகிறது
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய கலாச்சாரம், சுற்றுலா மற்றும் வடகிழக்கு பகுதி வளர்ச்சி அமைச்சர் திரு ஜி கிஷன் ரெட்டி கீழ்காணும் தகவல்களை வழங்கினார்.
பல்வேறு கலாச்சாரத் துறைகளில் அந்தந்த துறைகளில் மேம்பட்ட பயிற்சி பெறுவதற்காக, ‘இளம் கலைஞர்களுக்கு உதவித்தொகை’ என்ற திட்டத்தை கலாச்சார வளங்கள் மற்றும் பயிற்சி மையம் மூலம் கலாச்சார அமைச்சகம் செயல்படுத்தி வருகிறது.
இத்திட்டத்தின் கீழ் உதவித்தொகையாக தேர்ந்தெடுக்கப்பட்ட ஒவ்வொரு அறிஞருக்கும் 2 வருட காலத்திற்கு நான்கு சமமான ஆறு மாத தவணைகளில் மாதம் ரூ 5000 வழங்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813187
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 181.77 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 181.77 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804944
(Visitor Counter : 128
சாலைப் போக்குவரத்து மற்றும் நெடுஞ்சாலைத்துறை அமைச்சகம்
திரவ மருத்துவ ஆக்சிஜனை கொண்டு செல்லும் டேங்கர்களுக்கு சுங்க கட்டணத்திலிருந்து தேசிய நெடுஞ்சாலைகள் ஆணையம் விலக்களித்துள்ளது
திரவ மருத்துவ ஆக்சிஜனை எடுத்து செல்லும் டேங்கர்கள் மற்றும் கொள்கலன்கள் தேசிய நெடுஞ்சாலைகளில் தடையின்றி முன்னேறுவதை உறுதி செய்வதற்காக, சுங்கச்சாவடிகளில் அவ்வகையான வாகனங்கள் செலுத்த வேண்டிய கட்டணத்திலிருந்து விலக்கு அளிக்கப்பட்டுள்ளது.
கொவிட்-19 பெருந்தொற்றின் காரணமாக மருத்துவ ஆக்சிஜனுக்கு நாடு முழுவதும் ஏற்பட்டுள்ள வரலாறு காணாத தேவையை கருத்தில் கொண்டு, திரவ மருத்துவ ஆக்சிஜனை கொண்டு செல்லும் வாகனங்கள் ஆம்புலன்ஸ் போன்ற அவசர கால ஊர்திகளுக்கு இணையாக இரண்டு மாத காலத்திற்கு அல்லது மேற்கொண்டு உத்தரவுகள் வரும் வரை கருதப்படும்.
பாஸ்டேக் திட்டம் செயல்படுத்தப்பட்டதிலிருந்து சுங்கச்சாவடிகளில் நேரம் வீண் ஆவதில்லை என்ற போதிலும், மேற்கண்ட வாகனங்களுக்கு தேசிய நெடுஞ்சாலைகளில் முன்னுரிமை வழங்கப்படுகிறது.
கொரோனாவை எதிர்த்துப் போராடுவதில் அரசு மற்றும் தனியாரின் முயற்சிகளுக்கு உதவுமாறு தனது அனைத்து அலுவலர்கள் மற்றும் இதர பங்குதரர்களை தேசிய நெடுஞ்சாலைகள் ஆணையம் கேட்டுக் கொண்டுள்ளது.
கொவிட்-19 பெருந்தொற்றின் காரணமாக மருத்துவ ஆக்சிஜனுக்கு நாடு முழுவதும் வரலாறு காணாத தேவை ஏற்பட்டுள்ள நிலையில், திரவ மருத்துவ ஆக்சிஜனை சரியான நேரத்தில் மருத்துவமனைகளுக்கு கொண்டு சேர்ப்பது மிகவும் முக்கியமாகிறது. எனவே, அதைக் கொண்டு செல்லும் வாகனங்களுக்கு சுங்க கட்டணத்தில் இருந்து விலக்கு அளிக்கப்பட்டிருப்பது முக்கியத்துவம் பெறுகிறது.
-----
(Visitor Counter : 178
நிதி அமைச்சகம்
2023, செப்டம்பர் 30 வரை வருமான வரித் துறையின் இ-ஃபைலிங் போர்ட்டலில் 30 லட்சத்துக்கும் அதிகமான தணிக்கை அறிக்கைகள் தாக்கல் செய்யப்பட்டுள்ளன
2023 செப்டம்பர் 30 ஆம் தேதி வரை சுமார் 29.5 லட்சம் வரி தணிக்கை அறிக்கைகள் உள்பட 30.75 லட்சத்துக்கும் அதிகமான தணிக்கை அறிக்கைகள் இ-ஃபைலிங் போர்ட்டலில் தாக்கல் செய்யப்பட்டுள்ளன. படிவம் எண் 29 பி, 29 சி, 10 சி.சி.பி போன்றவற்றில் வரித் தணிக்கை அறிக்கைகள்  மற்றும் பிற தணிக்கை அறிக்கைகளை தாக்கல் செய்வது தொடர்பாக சரியான நேரத்தில் இணக்கங்கள் உறுதி செய்யப்பட்டுள்ளன.
வரி செலுத்துவோருக்கு வசதியாக, விரிவான மக்கள் தொடர்பு திட்டங்கள் மேற்கொள்ளப்பட்டன. வரித் தணிக்கை அறிக்கைகள் மற்றும் பிற தணிக்கைப் படிவங்களைக் குறிப்பிட்ட தேதிக்குள் தாக்கல் செய்ய வரி செலுத்துவோரிடையே விழிப்புணர்வை ஏற்படுத்துவதற்காக மின்னஞ்சல்கள், குறுஞ்செய்திகள், சமூக ஊடகங்கள் மற்றும் வருமான வரி போர்ட்டலில் தகவல் செய்திகளுடன் சுமார் 55.4 லட்சம் தொடர்புகள் மேற்கொள்ளப்பட்டன. வழிகாட்டும் வகையில் வருமான வரி இணையதளத்தில் பல்வேறு பயனர் விழிப்புணர்வு வீடியோக்கள் பதிவேற்றம் செய்யப்பட்டன. இத்தகைய ஒருங்கிணைந்த முயற்சிகள் வரி செலுத்துவோர் மற்றும் வரி தொழில்முறையாளர்களுக்குக் குறிப்பிட்ட தேதிக்குள் தணிக்கை அறிக்கைகளை தாக்கல் செய்வதில் உதவியாக இருந்தன.
இ-ஃபைலிங் போர்ட்டல் அனுப்புவதையும் பெறுவதையும் வெற்றிகரமாகக் கையாண்டது, வரி செலுத்துவோர் மற்றும் வரி தொழில்முறையாளர்களுக்குத் தணிக்கை அறிக்கைகளைத் தாக்கல் செய்வதற்கான தடையற்ற அனுபவத்தை வழங்கியது. இந்த மென்மையான தாக்கல் அனுபவம் சமூக ஊடகங்கள் உள்பட பல்வேறு தளங்களில் நிபுணர்களால் பாராட்டப்பட்டது.
இ-ஃபைலிங் உதவி மேசைக் குழு 2023 செப்டம்பர் மாதத்தில் வரி செலுத்துவோரிடமிருந்து சுமார் 2.36 லட்சம் கேள்விகளைக் கையாண்டுள்ளது, இது வரி செலுத்துவோர் மற்றும் வரி தொழில்முறையாளர்களை கணக்கு தாக்கல் செய்யும் காலத்தில் முனைப்புடன் ஆதரிக்கிறது.
திறன் மேம்பாடு மற்றும் தொழில் முனைவோர் அமைச்சகம்
திறன் வளர்த்தல் வாரியம் மற்றும் வேலைவாய்ப்புகள் குறித்து அமைச்சரின் பதில்
நாடாளுமன்றத்தின் மக்களவையில் கேட்கப்பட்ட கேள்விகளுக்கு எழுத்துப்பூர்வமாக பதிலளித்த மத்திய திறன் வளர்த்தல் மற்றும் தொழில்முனைதல் அமைச்சர் திரு தர்மேந்திர பிரதான், கீழ்கண்ட தகவல்களை அளித்தார்.
திறன் வளர்த்தல் மற்றும் தொழில்முனைதல் அமைச்சகத்தின் முதன்மை திட்டமான பிரதமரின் கௌஷல் விகாஸ் யோஜனா 2.0-வின்  கீழ், ஒரு கோடி நபர்களுக்கு பயிற்சி அளிப்பதற்கான இலக்கு நிர்ணயிக்கப்பட்டது. 1.09 கோடி நபர்களுக்கு பயிற்சி வழங்கப்பட்டது.
2021 ஜனவரி 15 அன்று தொடங்கப்பட்ட பிரதமரின் கௌஷல் விகாஸ் யோஜனா 3.0-வின்  கீழ், 8 லட்சம் பேருக்கு பயிற்சி வழங்க இலக்கு நிர்ணயிக்கப்பட்டு, 1.2 லட்சம் பேருக்கு இது வரை பயிற்சி வழங்கப்பட்டுள்ளது. பயிற்சி/சான்றிதழ் பெற்றவர்களுக்கு வேலைவாய்ப்புகளை வழங்க பல்வேறு நடவடிக்கைகள் எடுக்கப்பட்டு வருகின்றன.
ஏழைகள் நல வேலைவாய்ப்பு திட்டத்தின் கீழ் அடையாளம் காணப்பட்ட இடம்பெயர்ந்த தொழிலாளர்களின் பயிற்சி தேவையை பூர்த்தி செய்வதற்காக, மாவட்ட அளவிலான திறன் வளர்த்தலை திறன் வளர்த்தல் மற்றும் தொழில்முனைதல் அமைச்சகம் மேற்கொண்டு வருகிறது.
பிரதமரின் கௌஷல் விகாஸ் யோஜனாவின் கீழ், இடம்பெயர்ந்த தொழிலாளர்களுக்கு நீடித்த வாழ்வாதார வாய்ப்புகளை வழங்குவதற்காக அசாம், பிகார், ஒடிசா, ராஜஸ்தான், மத்தியப் பிரதேசம் மற்றும் உத்தரப் பிரதேசம் ஆகிய ஆறு மாநிலங்களில் இத்திட்டம் செயல்படுத்தப்பட்டு வருகிறது. 70,823 கோடி நபர்களுக்கு இது வரை பயிற்சி அளிக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1736797
https://pib.gov.in/PressReleasePage.aspx?PRID=1736798
பிரதமர் அலுவலகம்
பன்முக நடிகர் இர்பான் கான் மறைவுக்கு பிரதமர் இரங்கல்
பன்முக நடிகர் இர்பான் கான் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
பிரதமர் மோடி வெளியிட்டுள்ள இரங்கல் செய்தியில், ‘‘இர்பான் கான் மறைவு உலக திரைப்படத்திற்கும், நாடகத்துறைக்கும் ஏற்பட்ட மிகப்பெரிய இழப்பு. பல்வேறு தளங்களிலான அவரது பன்முக நடிப்பால் அவர் நினைவு கூரப்படுவார். அவரது குடும்பத்தினர், நண்பர்கள், ரசிகர்களுடன் எனது நினைவை பரிமாறிக் கொள்கிறேன். அவரது ஆத்மா சாந்தியடைய வேண்டும்’’ என்று தெரிவித்துள்ளார்.
(
திறன் மேம்பாடு மற்றும் தொழில் முனைவோர் அமைச்சகம்
தொழில் பழகுநர்களுக்கு நேரடி பண உதவியை நீட்டிக்க திறன்மேம்பாடு மற்றும் தொழில்முனைவோர் அமைச்சகம் நேரடி பரிவர்த்தனை திட்டத்தை அறிமுகப்படுத்தியுள்ளது
மத்திய திறன் மேம்பாடு மற்றும் தொழில்முனைவோர் அமைச்சகம் ,இன்று தேசிய தொழிற்பயிற்சி ஊக்குவிப்பு திட்டத்தை நேரடி பயனாளிகள் பரிமாற்ற திட்டத்தின் ஒரு பகுதியாக அறிமுகப்படுத்தியுள்ளது. இது அனைத்து தொழில் பழகுநர்களுக்கும் நேரடி அரசாங்க பலன்களை வழங்குகிறது. தேசிய திறன் மேம்பாட்டுக் கழகம் மூலம் அரசு தனது பங்களிப்பை தொழிற்பழகுநர்களின் வங்கிக் கணக்குகளுக்கு உதவித்தொகையின் 25சதவீதம் மாதம் ரூ. 1500/-.வரை வழங்கப்படும்.
இம்முயற்சியைப் பாராட்டிய மத்திய திறன் மேம்பாடு மற்றும் தொழில் முனைவோர் மற்றும் கல்வி அமைச்சர் திரு தர்மேந்திர பிரதான், திறன் இந்தியாவின் கீழ் தொழிற்பயிற்சி பெரும் ஊக்கத்தை பெறுகிறது என்றார். தேசிய தொழிற்பயிற்சி ஊக்குவிப்புத் திட்டத்தின் கீழ், முதல்நிலைப் பழகுநர்கள் தங்கள் கணக்குகளில் உதவித்தொகை மானியத்தைப் பெற்றுள்ளனர் என்றார். இது தொழிற்பயிற்சிக்கு ஊக்கமளிப்பது மட்டுமின்றி, திறன் இந்தியாவின் திறனை உணர்ந்து கொள்வதற்கும் உதவுவதாக அவர் தெரிவித்தார்.
இளம் இந்தியாவை திறன், மீள்திறன் மற்றும் மேம்பாடு, தனிநபர் பொருளாதார உற்பத்தியை அதிகரிக்க மற்றும் தேசிய பணிகளுக்கு ஆதரவளிக்க, பயிற்சியை ஒரு பங்கேற்பு இயக்கமாக மாற்றுவது கட்டாயமாகும். இது நிகழ்நேர தொழில்துறை சூழல்களுக்கு மனிதவளப் பயன்பாட்டுடன், பயிற்சியின் போது பொருளாதாரத்திற்கு பங்களிக்கும் வாய்ப்பை அனுமதிக்கிறது. இது அரசு, வணிகங்கள் மற்றும் கல்வி அமைப்புகளுடன் இணைந்து நிலையான திறன் மேம்பாட்டு உத்திகளை உருவாக்குவதன் மூலம் திறன் இந்தியா பணிக்கு ஊக்கமளிக்கிறது. அமைச்சகத்தின் நோக்கம், திறன் மேம்பாட்டின் இத்தகைய நிலையான மாதிரியின் மூலம் இளைஞர்களின் வேலைவாய்ப்பை மேலும் ஊக்குவிப்பதும், பிரதமர் திரு நரேந்திர மோடியின் தற்சார்பு இந்தியா தொலைநோக்கை நனவாக்க உதவுவதும் ஆகும்.